Diskusia:Rudolf Krupec

message: Uvádzaný dátum narodenia je nesprávny. V roku 1840 sa narodila najstaršia Rudolfova sestra Jozefína. Osobne sa prikláňam k roku 1841, ktorý je ako dátum narodenia uvádzaný v archívnom dokumente - zoznam vysťahovalcov z Turčianskej stolice. V prospech tohto dátumu svedčí aj záznam v matrike zomretých evanjelickej cirkvi a. v. v Žiline, podľa ktorého R. Krupec zomrel vo veku dožitých 72 rokov. Na parte sa síce uvádzalo, že zomrel v 73 roku života, no podľa citovanej matriky vek 73 rokov nedosiahol. Jediným spoľahlivým dátumom je dátum krstu, a to 10. apríla 1842. Prax v rodine Krupcovcov bola taká, že deti dávali krstiť až okolo prvého dožitého roku života - čo v tomto prípade znamená rok 1841. Bolo by nanajvýš divné a v dobách vysokej detskej úmrtnosti nanajvýš nezodpovedné, keby praktizujúci kresťania, akými rodičia R. Krupca boli, dali pokrstiť svoje dieťa v druhom alebo už začínajúcom treťom roku života (*1840 ? - krst 1842). Záznam v matrike sobášených z 8. marca 1873, prezrádza, že ženích mal v tom čase 31 rokov - tu je opätovne možné vylúčiť dátum narodenia *1840. Platí všeobecný úzus, že keď je rok narodenia neznámy, neobjasnený, neistý - uvádza sa ako dátum narodenia dátum krstu. V starších matrikách sa uvádzal len dátum krstu, ktorý sa berie aj za rok narodenia, aj keď tam bola vždy nejaká časová tolerancia medzi narodením a krstom. V kat. cirkvi zväčša 0-3 dni. Podľa oficiálneho výpisu z matriky narodených ev. cirkvi a. v. v Martine - Bystrička (zv. II, s. 19, č. 30, 1842) , opečiatkovaného a potvrdeného podpisom riaditeľky archívu Dr. Kurucárovej zo 7. 8. 2003 bol Rudolf Krupec pokrstený 10. 4. 1842 a narodil sa 10. 4. 1842. Rovnaká skutočnosť je uvedená aj vo výpise farského úradu ev. cirkvi a. v. v Turčianskom Sv. Martine zo dňa 31. 7. 1939. Odvolávať sa na dátum uvedený v SBS neobstojí, nakoľko údaje uvádzané vo viacerých biografických heslách sú z hľadiska historického popisu prekonané, neaktuálne a nerevidované. Dátum 10. 4. 1840 patrí do poznámky pod čiaru aj s uvedenými referenciami. 213.160.167.244 12:10, 8. marec 2023 (UTC)
Heslo  uvádza ako dátum narodenia 10. apríl 1842. Vasiľ (diskusia) 19:24, 11. marec 2023 (UTC)
replies: text: V tom prípade môžeme ev. ako primárny údaj uviesť 10. apríl 1842 (s cit. BLS, prípadne aj vyššie uvádzaný výpis z matriky) a v poznámke spomenúť ostatné (10. apríl 1840 podľa SBS, NBS; 1841 podľa Husárika, resp. ak bol v niečom citovateľnom publikovaný ten „zoznam vysťahovalcov z Turčianskej stolice“). --Teslaton (diskusia) 20:11, 11. marec 2023 (UTC)
replies: text: :Len to je dátum krstu... --Pe3kZA✉ 20:18, 11. marec 2023 (UTC)
replies: text: ::Veď ale vyššie sám Husárik (predpokladám) píše: „Podľa oficiálneho výpisu z matriky narodených ev. cirkvi a. v. v Martine - Bystrička (zv. II, s. 19, č. 30, 1842) , opečiatkovaného a potvrdeného podpisom riaditeľky archívu Dr. Kurucárovej zo 7. 8. 2003 bol Rudolf Krupec pokrstený 10. 4. 1842 a narodil sa 10. 4. 1842. Rovnaká skutočnosť je uvedená aj vo výpise farského úradu ev. cirkvi a. v. v Turčianskom Sv. Martine zo dňa 31. 7. 1939.“.

text: ::Tzn. zjavne sú zdroje, ktoré dátum narodenia stotožňujú s dátumom krstu. A pokiaľ platia vyššie spomenuté výhrady k 1840, malo by to byť minimálne bližšie k realite. --Teslaton (diskusia) 20:22, 11. marec 2023 (UTC)

text: Rovnako by som šiel primárne podľa BLS. Ak by IP redaktor ešte trval, že aj tento dátum je chybný, tak je možnosť (ako pri Štefanovi Baničovi) spýtať sa SNK. Vasiľ (diskusia) 20:20, 11. marec 2023 (UTC)
replies: text: :Primárne si počkajte na vydanie celoslovenskej encyklopedickej autority, ktorou je a bude Encyclopaedia Beliana. Ale, kým budú hotové heslá KRU, určite sa spýtajte SNK - konkrétne Biografického ústavu SNK. Dúfam, že vám potvrdia to, čo som písal hore vyššie, mali by tam mať výpis zo ŠOBA, ale z 1986. Narodený 10. 4. 1842!!! Dátum oveľa prijateľnejší ako v SBS - 1840. Matematika nepopustí, ani v prípade portrétu R. Krupca, ktorý maľoval Jozef Hanula vo Višňovom v rokoch 1901/1902 - portrét bol namaľovaný pri príležitosti "šesťdesiatín" R. Krupca. Prajem vám veľa úspechov a trpezlivosti aj pri úprave ďalších hesiel, aby sa heslá z wikipedie dali niekedy v budúcnosti citovať ako hodnoverný zdroj aj do vedeckých prác a vedeckou spoločnosťou boli akceptované. 213.160.167.244 07:12, 13. marec 2023 (UTC)
replies: text: ::BLS (2013), ktorý tu kolega vyššie citoval, práve uvádza 10. 4. 1842. Momentálne v čl. uvádzaný 10. 4. 1840 je podľa SBS (1989), profilu na webe NBS a SNK autority. --Teslaton (diskusia) 07:20, 13. marec 2023 (UTC)
replies: text: :::Áno upravil som - aj tak sú v oboch nepresnosti a nepravdivé tvrdenia. 213.160.167.244 07:33, 13. marec 2023 (UTC)
replies: text: ::::Zmenil som teda primárne uvádzaný dn. v článku na 10. apríl 1842 (s citáciou BLS) a upravil text poznámky. Snáď to bude nateraz prijateľný kompromis. --Teslaton (diskusia) 07:51, 13. marec 2023 (UTC)
replies: text: :::::Ďakujem. Teraz je to v poriadku. 213.160.167.244 08:04, 13. marec 2023 (UTC)
replies: text: ::::::prosím ešte v poznámke článku upravte Krupeca na Krupca. Ide o častú a hojne preberanú chybu. Platí zákon o rytmickom krátení Krupec - Krupca; Milec - Milca, atď.  213.160.167.244 08:08, 13. marec 2023 (UTC)
replies: text: :::::::V poriadku, upravil som (tvar Krupeca bol z titulku správičky Boj proti hazardu – odkaz Rudolfa Krupeca FM PU). Upravovať článok ale pokojne môžete priamo vy, nie je nutné takto sprostredkovane. --Teslaton (diskusia) 08:15, 13. marec 2023 (UTC)
thread_title:  Polemika ohľadom dátumu narodenia